b'\n_START_ARTICLE_\nSekolah Kebangsaan Rambai Tujuh\n_START_SECTION_\nSEJARAH\n_START_PARAGRAPH_\nPada mulanya sekolah ini telah didirikan oleh penduduk Kampung\xc2\xa0 Rambai Tujuh secara bergotong royong pada tahun 1931. Gotong royong ini diketuai oleh Tuan Haji Mohd Din bin Imam Kassim. Ia dibina di atas tanah Lot No. 1668 kepunyaan En. Ngah bin Kulup Idris dan rakan kongsinya. Keluasan awal sekolah ini ialah kira-kira 748 kaki persegi dengan satu bilik darjah dan sebuah rumah guru beratap nipah dan bertiang buluh. Bagi memenuhi keperluan kelas yang tidak mencukupi, rumah guru telah digunakan sebagai kelas\xc2\xa0 pada 4 April 1931._NEWLINE_\xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0\xc2\xa0 Sebanyak RM330 digunakan untuk membina sekolah iaitu RM240 hasil daripada sumbangan orang ramai dan RM90 lagi daripada Pejabat Daerah Kuala Kangsar yang diketuai oleh Tuan Eleton sebagai District Officer (Pegawai Daerah). Guru pertama yang mengajar di sekolah ini ialah En.Megat Di dengan 40 orang pelajar._NEWLINE_\xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0\xc2\xa0 Bangunan sekolah mulai reput dan tidak selamat digunakan dan tuan tanah menuntut semula tanahnya. Maka, pada tahun 1949 Jawatankuasa sekolah telah berjaya mendapatkan sekeping tanah kerajaan di Lot No. 5703 berhampiran dengan tapak lama sekolah. Pada pertengahan tahun tersebut, Tuan E C Hiks (Senior Inspector of School perak) telah meluluskan peruntukan sebanyak RM900.00 untuk membina bangunan berukuran 30 X 25 kaki. Bangunan ini dibina berlantaikan simen, berdindingkan papan dan beratapkan asbestos._NEWLINE_Pada tahun 1957, pihak Pejabat Pelajaran Daerah telah mendirikan sebuah bangunan tambahan \xc2\xa0untuk menampung peningkatan pelajar. Bangunan ini telah dirasmikan oleh Tuan Haji Ghazali bin Haji Jawi (Bekas Menteri Besar Perak) pada tahun 1958.Pada Januari 1968, Kementerian Pendidikan telah membina sebuah bangunan baru yang mengandungi 2 bilik darjah yang berukuran 60 X 30 kaki berbentuk kekal dengan no pendaftaran JKR 1052. Bangunan ini digunakan pada 1 Mac 1968.Pada awal tahun 1980an, sekolah ini telah mendapat peruntukan untuk membina sebuah kantin, Sehingga kini 4 blok bangunan termasuk sebuah kantin masih digunakan._NEWLINE_Lagu Sekolah_NEWLINE_Lagu Sekolah SKRT_NEWLINE_Rajin tekun berjaya_NEWLINE_Lambang sekolah kita_NEWLINE_Beriman juga bertaqwa_NEWLINE_Amalan kita semua_NEWLINE_Bersatu kita membela diri_NEWLINE_Mengharumkan sekolah ini_NEWLINE_Berdisiplin berdedikasi_NEWLINE_Nilai diri murni_NEWLINE_Bersama kita terus berbakti_NEWLINE_Itulah insan sejati_NEWLINE_Tekun rajin serta berusaha_NEWLINE_Hingga kita berjaya_NEWLINE_Maju terus maju_NEWLINE_Maju SKRTku_NEWLINE_Maju SKRTku...\n_START_SECTION_\nPENCAPAIAN\n_START_PARAGRAPH_\n2018 _NEWLINE_-  Seminar Nasional Ke 25 (SN 25); Pembentangan Amalan Terbaik Sekolah ( Pn Junaidah Binti Zainal Abidin (Guru Besar SK Rambai Tujuh)._NEWLINE_- Tempat Keempat Public Speaking (Mohd Yassir Bin Ahmad Taupit) Pertandingan English Carnival 2018 bertempat di SK Muhibbah ,Sg Siput._NEWLINE_- Penyertaan Story Telling English Carnival 2018 bertempat di SK Muhibbah ,Sg Siput._NEWLINE_- Program Pengantarabangsaan Malaysia Indonesia (Induk Semang) SK Sheikh Idris Al-Marbawi, SK Rambai Tujuh, SK Paya Salak bersama SDI Al Azhar 36, Jogjakarta, Indonesia._NEWLINE_- Pameran Kem Membaca 1 Malaysia Peringkat Kebangsaan bertempat di SMK Bandar Baharu Bercham, Ipoh,Perak. _NEWLINE_- Penyertaan MTQ Daerah Kuala Kangsar, (Kategori Hafazan, Tilawah Al Quran dan Bercerita)_NEWLINE_- Penyertaan Pertandingan Bercerita Bahasa Melayu Peringkat Daerah Kuala Kangsar bertempat di SK Raja Perempuan Muzwin._NEWLINE_- Pengakap Rambu Peringkat Negeri Perak 2018._NEWLINE_- Perkhemahan Keris Emas peringkat Kuala Kangsar di SK Raja Muda Musa._NEWLINE_- Perkhemahan Unit Berunifom Daerah di PLKN Desa Rimba, Sauk._NEWLINE_- _NEWLINE_2017- Pusat Sumber Sekolah; Johan Peringkat Daerah dan Naib Johan Peringkat Negeri. _NEWLINE_- Tokoh NILAM\xc2\xa0; Mewakili Zon Ke Peringkat Daerah _NEWLINE_- Karnival Bahasa Melayu; SAHIBBA (Johan Peringkat Zon), mewakili Zon ke Peringkat Daerah. _NEWLINE_- Bercerita Tahap 1;Naib Johan peringkat Zon dan mewakili sekolah ke Peringkat Daerah. _NEWLINE_- Karnival Bahasa Inggeris; SCRABBLE ( Ketiga Peringkat Zon), Poetry (Kedua Peringkat Zon), Public Speaking ( mewakili Zon ke peringkat Daerah).'